Toshkentda 15-yanvar kuni bedarak yo‘qolgan 26 yashar yigit Andijondan topildi

Toshkentda joriy yil 15-yanvar kuni 26 yoshli Davronbek Sherboyev Nexia avtomobilida noma’lum yo‘nalishda ketgani va bedarak yo‘qolganligini ma’lum qilingandi.

IIBB matbuot xizmatiga ko‘ra, boshqarmaning Facebook sahifasida bu xabarni 8 728 kishi o‘qidi, 167 kishi ko‘chirib bosdi. Telegram messenjeridagi ko‘riklar soni esa 5 mingdan oshdi.
Natijada Andijon viloyatining Xo‘jaobod tumanida yashovchilar bu yigitni ko‘rganlari haqida ichki ishlar idoralariga ma’lum qildi. Toshkent shahar IIBB xodimlari Xo‘jaobodga yetib bordi va Davronbek Sherboyev 4-fevral kuni sog‘-omon va o‘z avtomobilida onasining oldiga qaytdi.